Guns N' Roses

Guns N' Roses (skraćeno: GnR, GN'R ili GNR, bosanski: Pištolji i ruže) jest američka hard rock grupa koja je, krajem 1980tih i početkom 1990tih godina, svojom muzikom, koja je mješavina rocka, bluesa, punka, glam rocka i heavy metala, nekoliko uspješnih albuma, spektakularnim koncertima, kao i skandalima i tučama, osvojio svjetsku popularnost. Danas je Axl Rose jedini preostali član izvornih Gunsa.

 Historija 
Guns N' Roses je kalifornijski hard rock grupa koju su, u Los Angelesu u junu 1985. godine, osnovali pjevač William Axl Rose, gitaristi Tracii Guns i Izzy Stradlin, basist Ole Beich (kojega je zamijenio Duff McKagan) i bubnjar Steven Adler. Ime grupe nastalo je spajanjem imena dvije grupe, iz kojih su originalni članovi došli: Hollywood Rose i L.A. Guns.

 Počeci ranih 1980-tih 
Priča počinje početkom '80tih, kada su školski prijatelji Axl Rose i Izzy Stradlin iz svoga rodnog grada Lafayettea (Indiana) doselili u velegrad Los Angeles. 1983. godine Axl i Stradlin osnovali su bend "Rose" koji je kasnije preimenovan u "Hollywood Rose", a ostali članovi bili su: gitarist Chris Weber, basist Andre Roxx i bubnjar Johnny Kreis. Godinu dana kasnije razilaze se i Axl pristupa "L.A. Gunsima", a Stradlin bendu "London", da bi se ponovno 1985. godine ujedinili pod imenom "Guns N' Roses".

Guns i Gardner napustili su bend iste godine, a njih su zamijenili poznanici McKagana: Saul Hudson - Slash (lead gitara) i Steven Adler (bubnjevi), koji je prije svirao u Road Crew. S tom postavom počinju osvajati publiku i iste godine izdan je i album u vlastitoj limitiranoj (10.000 primjeraka) produkciji "Live ?!*@Like A Suicide" na kojem su bile i dvije obrade drugih bendova i dvije autorske pjesme. Nekoliko godina nakon izdavanja ovog albuma, otkriveno je da su Gn'R snimili sve četiri pjesme u studiju, ali su dodali zvuk publike da bi se stvorila atmosfera uživo.

 Kasne 1980te 
1986. godine poznata izdavačka kuća Geffen Records ponudila je sastavu ugovor (istovrmeno je otvorena i saradnja s nezavisnom produkcijskom kućom Uzi-Suicide). Krajem jula 1987. godine izlazi Apetite For Destruction, koji u početku nije bio dobro prihvaćen. Omot ovog CD-a izgledao je kao scena silovanja. Zbog toga omot je promijenjen, a izvorni je postao rijetkost i vrijedan kod sakupljača. No ni nakon toga prodaja nije zabilježila osjetan porast, sve do objavljivanja videospota "Sweet Child O'Mine" na MTV-u. U augustu 1988. godine, album je dospio na prvo mjesto US ljestvice albuma sa prodanih 20 miliona primjeraka. Tako su pjesme s tog albuma "Welcome to the Jungle", "Paradise City" i "Sweet Child O´Mine" bile top deset singlova na Billboard charts ljestvici. Do danas je Appetite For Destruction najbolje prodavan debitantski album svih vremena.

Nakon velike turneje po Sjedinjenim Američkim Državama, u jesen 1988. godine uslijedio je poziv  na Monsters of Rock festival u Evropi na kojem su nastupali s ostalim poznatim grupama kao što su Iron Maiden, KISS i Judas Priest.

Pažnju medija počelo je privlačiti i ponašanje članova benda pod uticajem droge i alkohola (McKagan, Slash i Adler), a tokom Monsters of Rock koncerta u Velikoj Britaniji poginula su dva obožavatelja za vrijeme skakanja i naguravanja, međutim Gunsi nisu znali za taj tragičan događaj do kraja koncerta. Ipak je grupa, za vrijeme Appetite for Destruction turneje, zaradila nadimak "najopasnija grupa na svijetu".

Pjesma "Welcome to the Jungle" izašla je na soundtracku za film The Dead Pool, petom filmu o inspektoru Harryu Callahanu, poznatijem kao prljavi Harry (Dirty Harry).

Iste godine objavljen je G'N'R Lies album, zapravo EP, s četiri pjesme iz 1986. godine i četiri pjesme iz 1988. godine, odsvirane s akustičnim gitarama ("Patience", "Used To Love Her", "You´re Crazy", "One In A Million". Izvorni naziv albuma trebao je biti Lies! The Sex, The Drugs, The Violence, The Shocking Truth, što nije odgovaralo izdavačkoj kući. Pjesma "One in a Million" izazvala je žestoke kritike zbog svog rasističkog sadržaja, a Slash je na koncertima odbijao svirati tu pjesmu jer se i sam osjećao pogođen s obzirom da je dijete afroamerikanke i židova.
Sve to ipak nije poremetilo uspjeh sastava i bili su jedini bend 80tih godina s istovremeno dva albuma na Top 5.

U augustu 1989. godine na aerodromu Phoenix, Arizona, Izzy Stradlin uhapšen je zbog kršenja javnog reda, a Steve Adler ima problema s prekomjernim uživanjem droge, koji je na kraju 1990. godine, zbog toga i izbačen iz grupe. Njega je zamijenio Matt Sorum, bivši bubnjar grupe The Cult i još se pridružio Dizzy Reed na klavijaturama.
To je bilo teško razdoblje u kojem su nekako prebrodili razne krize i održali četiri koncerta u Los Angelesu kao predgrupa legendarnim The Rolling Stonesima.

 Vrhunac karijere (1991. - 1993.) 
Razdoblje najvećih uspjeha započinje 23. januara 1991. godine nastupom na Rock in Rio-Festivalu u Rio de Janeiru (Brazil) pred više od 260.000 posjetitelja. Nakon toga počela je u maju velika svjetska turneja koja je trajala punih 28 mjeseci.

Gunse su i dalje pratili razni incidenti pa tako i poznati St. Louis Incident, koji se dogodio 2. aprila u St. Louisu (Missouri), Axl je skočio s pozornice na obožavatelja koji je imao  videokameru (podaci se ne poklapaju), međutim svjedoci su potvrđivali da Axl nikada nije dohvatio tog obožavatelja. No nakon toga Axl se vratio na pozornicu, optužio osiguranje za propuste i prekinuo koncert. Videosnimku toga događaja možete vidjeti ovdje . Prekid koncerta izazvao je pravu buru negodovanja, a neredi su završili s povrijeđenima. Posljedica svega je bila da je sastav ostao bez kompletne opreme, a Axl je morao odgovarati pred sudom zbog uzrokovanja teških nereda. Ovaj slučaj samo je potvrdio loš glas grupe kao skandalozne i nepouzdane, a i mediji su se okrenuli protiv njih.

Napokon, nakon dugih najava i tokom turneje 17. marta 1991. izlaze Use Your Illusion I i Use Your Illusion II albumi. Ova dva albuma nose nešto mekši zvuk i neke od najuspješnijih rock balada '90tih godina. Pjesme, odnosno spotovi "Don´t Cry", "November Rain"   i "Estranged" čine neku vrstu trilogije, koji na kraju nisu napravljeni po prvobitnoj zamisli zbog otezanja i pomicanja rokova (a i prekida Axla Rosea sa Stephanie Seymour). Na kraju videospota "November Rain" piše da se temelji na priči "Without You" objavljenoj u knjizi "The Language Of Fear" pisca horora Dela Jamesa, inače dobrog prijatelja Axla Rosea (priču možete pročitati  ovdje). Ta tri spota spadaju i među najskuplje ikada napravljene, a odskaču i svojim trajanjem.

Neposredno prije izlaska albuma Izzy Stradlin napušta bend (navodno zbog njegovog mišljenja da Gn'R trebaju nastaviti svirati uživo samo po klubovima, a ne ići na velike turneje i čiste komercijalizacije), a zamjenjuje ga gitarist Gilby Clarke.

Pjesma "You Could Be Mine" napravljena je za filmski hit iz 1991. godine Terminator 2: Sudnji dan s Arnoldom Schwarzeneggerom u glavnoj ulozi i u spotu se izmjenjuje nastup Gunsa sa scenama i brojnim efektima iz filma.

1992. godine Gn'R nastupaju i na Freddie Mercury Tribute Concert izvodeći "Paradise City" i "Knockin' on Heaven's Door", Axl i Queen izvode "We Will Rock You" i neponovljiva "Bohemian Rhapsody" u duetu Axla i Eltona Johna. Iste godine na MTV Video Music Award Elton John pratio je Gunse na klaviru u pjesmi "November Rain".

U augustu 1992. godine, za vrijeme miniturneje s heavy metal bendom Metallica na Montreal´s Olympic Stadiumu, frontmen Metallice James Hetfield pretrpio je opekline prišavši preblizu pirotehnici. Metallica je otkazala svoj dio nastupa, Gn'R su trebali odraditi svoj dio, ali su izveli svega nekoliko pjesama, Axl se izvlačio na probleme s glasom i, naravno, opet su nastali neredi. Na koncertu u Tokiju snimljeni su materijali za DVD na kojima su, među ostalim, izvrsne solo dionice Soruma i Slashova solo izvedba teme iz filma The Godfather .

Historijska turneja završila je u Buenos Airesu (Argentina), 17. jula 1993. godine nakon gotovo tri godine i više od 200 nastupa. Posljednji nastup u Buenos Airesu bio je i posljednji zajednički nastup najuspješnije postave Guns N' Rosesa. Detaljni pregled turneje možete pogledati ovdje.

 Zalazak 
1993. godine izlazi The Spaghetti Incident?, kao svojevrsna posveta punk bendovima, kritike i nisu bile tako loše, ali je to ipak bilo daleko od vrhunca posljednih albuma.
Turneja je otkazana i u grupi vlada stvaralačko zatišje, ali se učestalo spominje Roseov egoizam i komunikacija među muzičarima postaje sve lošija. Giby Clarke napušta grupu 1994. godine, a iste godine snimljena je obrada pjesme "Sympathy for the Devil" za film "Interview with the Vampire" s Tomom Cruiseom i  Bradom Pittom u glavnim ulogama.

Grupa se sve više rasipa, Slash redovito svira s ostalim glazbenicima (s Michaelom Jacksonom, Lennyjem Kravitzom), da bi na kraju osnovao sasvim novi bend Slash's Snakepit. Danas pod imenom Velvet Revolver nastupaju Slash, Duff McKagan i Matt Sorum.

 1997. godina pa do danas 
mini|lijevo|200p|Axl Rose 2006. g.

Službenim izlaskom McKagana iz benda to više nisu Guns n' Roses koji su obilježili historiju rock muzike. Axl Rose sudskim je putem dobio pravo na korištenje imena i uz njega je od stare postave ostao samo još Dizzy Reed. Od tada je rad Gunsa gotovo neprimjetan, 1999. g. pojavljuje se soundtrack (pjesma "Oh My God") za film "End of Days"  s Arnoldom Schwarzeneggerom u glavnoj ulozi.

U 2000. godini objavljeno je da grupa radi na novom albumu Chinese Democracy, posljednji televizijski nastup bio je na MTV Video Music Awards u New Yorku u aprilu 2002. godine, a muzički magazin Q iste je godine uvrstio GN'R na svoju listu "50 Bands to See Before You Die".

U aprilu 2005. pojavila se glasina da Gunsi rade pjesmu za soundtrack filma "The Da Vinci Code".
Posljednja informacija jest da album Chinese Democracy definitivno izlazi 2006. godine.

Trenutačnu postavu Gunsa sačinjavaju pjevač Axl Rose, stari član Dizzy Reed na klavijaturama, gitaristi Robin Finck i Buckethead, basist Tommy Stintson i za bubnjevima Bryan Mantia. Zajedno su nastupali na novogodišnjoj večeri u "House of Blues" u Las Vegasu. Osim starih hitova poput "Welcome to the Jungle", izveli su i "Chinese Democracy", "Oh My God", "Rhiad and the Bedouins", "The Blues" i "Silk Worms".
Tokom februara 2006. g. na internetu  su se pojavile demo-verzije četiri nove pjesme: Better, There Was A Time, Catcher In The Rye i IRS. Sve su se nasle na njihovom najnovijem albumu Chinese Democracy (2008.)

U maju 2006. godine grupa je započely Evropsku turneju, koja traje do jula, a u ta 3 mjeseca grupa je nastupala pred više od 700.000 posjetitelja.

 Članovi 

Sadašnji članovi
 Axl Rose – vokali, klavir, udaraljke (1985. – danas)
 Duff McKagan – bas-gitara, prateći vokali (1985. – 1997., 2016.– danas)
 Slash – glavna i ritam gitara, prateći vokali (1985. – 1996., 2016. – danas)
 Dizzy Reed – klavijature, klavir, prateći vokali, udaraljke (1990. – danas)
 Richard Fortus – ritam i glavna gitara, prateći vokali (2002. – danas)
 Frank Ferrer – bubnjevi, udaraljke (2006. – danas)
 Melissa Reese – sintisajzer, klavijature, prateći vokali, programiranje (2016. – danas)

Bivši članovi
 Izzy Stradlin – ritam gitara, prateći vokali, udaraljke (1985. – 1991.)
 Tracii Guns – gitara (1985.)
 Ole Beich – bas-gitara, prateći vokali (1985.)
 Rob Gardner – bubnjevi, udaraljke, prateći vokali (1985.)
 Steven Adler – bubnjevi, udaraljke, prateći vokali (1985. – 1990.)
 Matt Sorum – bubnjevi, udaraljke, prateći vokali (1990. – 1997.)
 Gilby Clarke – ritam gitara, prateći vokali (1991. – 1994.)
 Paul "Huge" Tobias – ritam gitara, klavir (1994. – 2002.)
 Robin Finck – gitara, klavijature (1997. – 1999., 2000. – 2008.)
 Josh Freese – bubnjevi (1997. – 2000.)
 Tommy Stinson – bas-gitara, prateći vokali (1998. – 2016.)
 Chris Pitman – klavijature, sintisajzer, udaraljke, prateći vokali, programiranje (1998. – 2016.)
 Buckethead – gitara (2000. – 2004.)
 Bryan "Brain" Mantia – bubnjevi (2000. – 2006.)
 Bumblefoot – gitara, prateći vokali (2006. – 2016.)
 DJ Ashba – gitara (2009. – 2015.)

 Vremenska crta

 Velvet Revolver 
Velvet Revolver je nova grupa sastavljena od bivših članova Gunsa (Slash, Duff McKagan i Matt Sorum) i pjevača Scotta Weilanda, gitarista Davea Kushnera.

 Citati 

 Napustio sam Guns N' Roses dok su još bili cool. – Slash
 Oprezan sam s ljudima koji uspoređuju Nirvanu i Beatlese. – Axl Rose o Ajaxu Garciji, o kojem se govorilo kao o novom gitaristi Gn'R.
 Nema boljeg osjećaja nego povraćati iz busa koji vozi 80 milja na sat. – Izzy Stradlin
 Već sam se pomirio s činjenicom da s 30 više neću biti među živima. - Duff McKagan
 Ponekad pogledam moju staru putovnicu i pomislim: "Što? Bio sam u Austriji?' Ne mogu se sjetiti..." - Duff McKagan
 To nije Guns N' Roses. Guns N' Roses su mrtvi od kada smo ih Slash, Matt i ja napustili. Ovo ovdje je Axlov sastav. Tako ih ja zovem: Axlov sastav... - Duff McKagan
 Želim napokon čuti taj prokleti Chinese Democracy. Želim znati zašto je Axl nešto tako cool i djelotvorno morao razoriti jer su pravi Guns N' Roses za to bili preglupi ... - Slash

 Diskografija 

 Studijski albumi 
 Appetite For Destruction (1987)
 GN'R Lies (1989)
 Use Your Illusion I (1991)
 Use Your Illusion II (1991)
 The Spaghetti Incident? (1993)
 Chinese Democracy (2008)

 Albumi uživo i kompilacije 
 Live ?!*@ Like A Suicide (1986)
 Live From The Jungle (1988)
 Use Your Illusion (1991)
 Live Era: '87-'93 (1999)

 Video izdanja 
 Use Your Illusion I  (World Tour - 1992 Tokyo), (DVD/VHS)
 Use Your Illusion II  (World Tour - 1992 Tokyo), (DVD/VHS)
 Welcome To The Videos (DVD/VHS)

 Turneja 2006. godine 
 Rock in Rio V - 27. maja (Lisabon, Portugal)
 Gods of Metal Festival - 3.-4. juna (Bologna, Italija)
 RDS Arena - 9. juna (Dublin, Irska)
 Download Festival - 11. juna (Donnington, Engleska)
 Nova Rock Festival - 15.-17. juna (Gradišće, Austrija)

 Vanjski linkovi 

 službena GN'R stranica 
 službena Velvet Revolver stranica 

Kategorija:Američke rok-grupe
Kategorija:Guns N' Roses